stanford-oval/wikipedia huggingface dataset:
Fue Tu Culpa
הערות שוליים

↑  רפאל פינה, OMB, נאטי נטשה, פושו, לוני, פראן רוזאנו
1 2 3 4  Natti Natasha & Fran Rozzano – Fue Tu Culpa, נבדק ב-2022-04-25
↑  En Mayúscula, Natti Natasha estrena el video de, enmayuscula.com (ב־European Spanish)
↑  ContraReplica, Natti Natasha estrena el video de Fue Tu Culpa junto a Fran Rozzano, ContraRéplica (בספרדית)
↑  Por: La Opinión laopinionla laopinionla LaOpinionLA, Natti Natasha luce sus increíbles atributos con un escote que parece a punto de estallar, La Opinión, ‏2021-11-26 (בספרדית)
↑  Larsen Hern, ez, “Aquí no se descansa”: Natti Natasha y Fran Rozzano volverán a juntarse para todos sus fans, El Intranews, ‏2021-11-17 (ב־)
↑  Natti Natasha – Arrebatá, נבדק ב-2022-04-25
1 2  Fue Tu Culpa, 2021-09-24, נבדק ב-2022-04-25
1 2 3  Natti Natasha - Fue Tu Culpa ft. Fran Rozzano [Official Video], נבדק ב-2022-04-25
| נאטי נטשה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | IlumiNATTI • Nattividad • Nasty Singles |  |
| מיני-אלבומים | All About Me |  |
| ערכים קשורים | דון עומר • "כולם אוהבים את נאטי" • פינה רקורדס |  |
| נאטי נטשה – סינגלים |
| --- | --- | --- |
| IlumiNATTI | "Quién Sabe" • "Me Gusta" • "Lamento Tu Pérdida" • "Pa' Mala Yo" • "La Mejor Versión de Mí" • "Te Lo Dije" • "Obsesión" • "Oh Daddy" • "No Voy a Llorar" • "Deja Tus Besos" |  |
| Nattividad | "Qué Mal Te Fue (Remix)" • "Antes Que Salga El Sol" • "Las Nenas" • "Ram Pam Pam" • "Philliecito" • "Noches en Miami" • "Imposible Amor" • "No Quiero Saber" • "Fue Tu Culpa" • "Arrebatá" |  |
| Nasty Singles | "Lokita" |  |
| סינגלים אחרים | "Otra Cosa" • "Criminal" • "Amantes de una Noche" • "Tonta" • "Sin Pijama" • "No Me Acuerdo" • "Justicia" • "Buena Vida" • "Bonnie & Clyde" • "No Lo Trates" • "Runaway" • "Instagram" • "Viene y Va" • "Despacio" • "Me Estás Matando" • "Honey Boo" • "Te Mueves" • "Baby, I'm Jealous (Remix)" • "Yummy Yummy Love" • "Wow BB" • "Mayor Que Usted" • "Tiempo" |  |
| שיתופי פעולה | "Dutty Love" • "Crazy in Love" • "Perdido en Tus Ojos" • "Zona del Perreo" |  |
No Quiero Saber (שיר של נאטי נטשה)

"No Quiero Saber" (בעברית: "אני לא רוצה לדעת") הוא סינגל שהוקלט על ידי זמרת הרגאטון הדומיניקנית נאטי נטשה, מתוך אלבום האולפן השני שלה, Nattividad. השיר יצא לאור ב-28 באוקטובר 2021, על ידי חברות התקליטים סוני מיוזיק לטין ופינה רקורדס, כסינגל השמיני מתוך האלבום.
לאחר יציאתו של השיר, הופנו כלפיו ביקורות חיוביות מטעם מבקרי המוזיקה.
רקע וכתיבה

השיר נכתב על ידי ניקי ראיין, דים-און-דק, רפאל פינה, PMD, נאטי נטשה, מייקל קרלוס ג'ונס, מריו מנדל ווינס, גבי מיוזיק, איי-אם-צ'ינו, אניה, וייט סטאר וצ'ונסי למונט הוקינס והופק על ידי דים-און-דק, גבי מיוזיק, וייט סטאר ואיי-אם-צ'ינו. שמם של ניקי ראיין ואניה צורפו לקרדיטים כיוון שהשיר דוגם מהשיר "Boadicea" הלקוח מ-Enya ‏(1987).
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2 מיליון השמעות.
וידאו קליפ

הווידאו קליפ הרשמי של השיר הועלה לערוץ היוטיוב של נאטי נטשה ב-28 באוקטובר 2021, בשידור חי. הקליפ מציג בתחילתו גבר הנוסע ברכב כשמבט של ייאוש על פניו. לאחר מכן, ניתן לראות את נטשה מתווכחת עם בן זוגה ולאחר מכן אותה, כשהיא יושבת לבדה בביתה על כיסא ומתחילה לבצע את השיר.
נכון לאפריל 2022, מונה הצפיות של הקליפ עומד על למעלה מ-20 מיליון צפיות.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  ארצות הברית | בילבורד הוט 100 | – |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 28 באוקטובר 2021 | הזרמת מוזיקה • הורדה דיגיטלית | סוני לטין • פינה |  |
הערות שוליים

↑  ניקי ראיין, דים-און-דק, רפאל פינה, PMD, נאטי נטשה, מייקל קרלוס ג'ונס, מריו מנדל ווינס, גבי מיוזיק, איי-אם-צ'ינו, אניה, צ'ונסי למונט הוקינס, וייט סטאר
↑  דים-און-דק, גבי מיוזיק, וייט סטאר, איי-אם-צ'ינו
1 2 3 4  Natti Natasha – No Quiero Saber, נבדק ב-2022-04-25
↑  Natti Natasha lanzó su nuevo video “No quiero saber” | Vía Urbano, Vía País (בספרדית)
↑  Natti Natasha, sobre “No quiero saber”: “Fue un sueño hecho realidad y me encantó el resultado”, Todo Noticias, ‏2021-11-01 (בספרדית)
↑  Enya – Boadicea, נבדק ב-2022-04-25
1 2  No Quiero Saber, 2021-09-24, נבדק ב-2022-04-25
1 2 3  Natti Natasha - No Quiero Saber [Official Video], נבדק ב-2022-04-25
| נאטי נטשה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | IlumiNATTI • Nattividad • Nasty Singles |  |
| מיני-אלבומים | All About Me |  |
| ערכים קשורים | דון עומר • "כולם אוהבים את נאטי" • פינה רקורדס |  |
| נאטי נטשה – סינגלים |
| --- | --- | --- |
| IlumiNATTI | "Quién Sabe" • "Me Gusta" • "Lamento Tu Pérdida" • "Pa' Mala Yo" • "La Mejor Versión de Mí" • "Te Lo Dije" • "Obsesión" • "Oh Daddy" • "No Voy a Llorar" • "Deja Tus Besos" |  |
| Nattividad | "Qué Mal Te Fue (Remix)" • "Antes Que Salga El Sol" • "Las Nenas" • "Ram Pam Pam" • "Philliecito" • "Noches en Miami" • "Imposible Amor" • "No Quiero Saber" • "Fue Tu Culpa" • "Arrebatá" |  |
| Nasty Singles | "Lokita" |  |
| סינגלים אחרים | "Otra Cosa" • "Criminal" • "Amantes de una Noche" • "Tonta" • "Sin Pijama" • "No Me Acuerdo" • "Justicia" • "Buena Vida" • "Bonnie & Clyde" • "No Lo Trates" • "Runaway" • "Instagram" • "Viene y Va" • "Despacio" • "Me Estás Matando" • "Honey Boo" • "Te Mueves" • "Baby, I'm Jealous (Remix)" • "Yummy Yummy Love" • "Wow BB" • "Mayor Que Usted" • "Tiempo" |  |
| שיתופי פעולה | "Dutty Love" • "Crazy in Love" • "Perdido en Tus Ojos" • "Zona del Perreo" |  |
אלפרד ואלנשטיין

| --- | --- |
אין תמונה חופשית
 לידה:  7 באוקטובר 1898 שיקגו, ארצות הברית 
 פטירה:  8 בפברואר 1983 (בגיל 84) ניו יורק, ארצות הברית 
 מוקד פעילות:  ארצות הברית 
 תקופת הפעילות:  מ-1915 
 מקום לימודים:  בית הספר הגבוה למוזיקה ולתיאטרון בלייפציג 
 סוגה:  מוזיקה קלאסית 
 כלי נגינה:  צ'לו 
 פרסים והוקרה:  פרס פיבודי  פרס דיטסון לניצוח 
 פרופיל ב-IMDb
 
אלפרד ואלנשטיין (Alfred Wallenstein‏; 7 באוקטובר 1898, שיקגו – 8 בפברואר 1983, ניו יורק), היה צ'לן ומנצח יהודי אמריקאי.
בגיל 17 הצטרף אל התזמורת הסימפונית של סן פרנסיסקו כצ'לן. בהמשך ניגן בצ'לו בפילהרמונית של לוס אנג'לס ובתזמורת סימפונית של שיקגו לפני שהיה לצ'לן ראשי בפילהרמונית של ניו יורק בניצוח טוסקניני, בשנת 1929. הוא הרבה להופיע עם תזמורות אלה כסולן.
טוסקניני, שהיה צ'לן בעצמו, יעץ לואלנשטיין להיות למנצח. הוא ניצח על תזמורת אגן הוליווד ואחר ניצח לעיתים קרובות על קונצרטים משודרים ברדיו. משנת 1943 עד 1956 היה מנהל מוזיקלי של הפילהרמונית של לוס אנג'לס. בשנים הבאות לימד בבית ספר ג'וליארד בניו יורק.
Yummy Yummy Love

"Yummy Yummy Love" הוא סינגל שהוקלט על ידי להקת בנות הקיי-פופ הדרום קוריאנית מומולנד, ביחד עם הזמרת-יוצרת הדומיניקנית נאטי נטשה. הוא יצא לאור ב-14 בינואר 2022, על ידי חברת התקליטים MLD אנטרטיינמנט, כסינגל שלא מתוך אלבום.
השיר הגיע למקום ה-45 במצעד הסינגלים של מקסיקו.
רקע וכתיבה

השיר נכתב על ידי קאצי אופיה, אלן ברג, ג'ונתן גוסמרק, לודוויג אוורס וקיפ-אינ-טאץ'. לקראת סוף שנת 2021, הוציאה נטשה את "Arrebatá" כסינגל האחרון מתוך אלבום האולפן השני שלה, Nattividad, ולצד זה הוכרז כי היא ולהקת קיי-פופ דרום קוריאנית יוציאו שיתוף פעולה יחד. בהמשך לכך, נודע כי מומולנד ונטשה יוציאו את "Yummy Yummy Love".
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8.5 מיליון השמעות.
וידאו קליפ

הווידאו קליפ הרשמי של השיר פורסם ב-14 בינואר 2022 בערוץ היוטיוב הרשמי של חברת התקליטים MLD אנטרטיינמנט. בתחילתו, ניתן לראות את אחת מחברות הלהקה מתהלכת ומסתכלת אחורה. בהמשך, מוצגות שאר חברות הלהקה ובהמשך גם נטשה, שמבצעת את קטע השירה שלה.
נכון ליוני 2022 עומד מונה הצפיות של הקליפ על למעלה מ-35 מיליון צפיות.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  מקסיקו | מקסיקו איירפליי | 45 |  |
|  מקסיקו | מקסיקו אינגלס איירפליי | 22 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 14 בינואר 2022 | הזרמת מוזיקה • הורדה דיגיטלית | MLD |  |
הערות שוליים

↑  קאצי אופיה, אלן ברג, ג'ונתן גוסמרק, לודוויג אוורס, קיפ-אינ-טאץ'
1 2 3 4 5 6  MOMOLAND & Natti Natasha – Yummy Yummy Love, נבדק ב-2022-06-28
1 2  Natti Natasha, Billboard (באנגלית אמריקאית)
↑  Yummy Yummy Love, 2022-01-14, נבדק ב-2022-06-28
1 2 3  MOMOLAND X NATTI NATASHA 'Yummy Yummy Love' M/V, נבדק ב-2022-06-28
| נאטי נטשה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | IlumiNATTI • Nattividad • Nasty Singles |  |
| מיני-אלבומים | All About Me |  |
| ערכים קשורים | דון עומר • "כולם אוהבים את נאטי" • פינה רקורדס |  |
| נאטי נטשה – סינגלים |
| --- | --- | --- |
| IlumiNATTI | "Quién Sabe" • "Me Gusta" • "Lamento Tu Pérdida" • "Pa' Mala Yo" • "La Mejor Versión de Mí" • "Te Lo Dije" • "Obsesión" • "Oh Daddy" • "No Voy a Llorar" • "Deja Tus Besos" |  |
| Nattividad | "Qué Mal Te Fue (Remix)" • "Antes Que Salga El Sol" • "Las Nenas" • "Ram Pam Pam" • "Philliecito" • "Noches en Miami" • "Imposible Amor" • "No Quiero Saber" • "Fue Tu Culpa" • "Arrebatá" |  |
| Nasty Singles | "Lokita" |  |
| סינגלים אחרים | "Otra Cosa" • "Criminal" • "Amantes de una Noche" • "Tonta" • "Sin Pijama" • "No Me Acuerdo" • "Justicia" • "Buena Vida" • "Bonnie & Clyde" • "No Lo Trates" • "Runaway" • "Instagram" • "Viene y Va" • "Despacio" • "Me Estás Matando" • "Honey Boo" • "Te Mueves" • "Baby, I'm Jealous (Remix)" • "Yummy Yummy Love" • "Wow BB" • "Mayor Que Usted" • "Tiempo" |  |
| שיתופי פעולה | "Dutty Love" • "Crazy in Love" • "Perdido en Tus Ojos" • "Zona del Perreo" |  |
| --- | --- |
בקרת זהויות :  MusicBrainz release group: 06565dbb-6f7f-4108-b5e1-606433bb1230
ריבאלדו

ריבאלדו ויטור בורבה פריירה (בפורטוגזית: Rivaldo Vitor Borba Ferreira‏; נולד ב-19 באפריל 1972) הוא כדורגלן עבר ברזילאי ששיחק בעמדת הקשר ההתקפי והחלוץ. לזכותו של ריבאלדו 74 הופעות ו-34 שערים במדי נבחרת ברזיל. ריבאלדו הוא מבין שחקני יחידי הסגולה שזכו במונדיאל (2002), ליגת האלופות (2002/03) וכדור הזהב (1999). ריבאלדו נחשב לאחד מגדולי השחקנים בכל הזמנים.
ביוגרפיה

בילדותו גדל ריבאלדו בעוני בפאבלה של העיר רסיפה. בעקבות תזונה לקויה ואף רעב, כפי שסיפר בראיונות עבר, הוא איבד חלק משיניו וסבל מברך עקולה.
ביוגרפיה > קריירת מועדונים

ריבאלדו התחיל את הקריירה המקצוענית שלו בגיל 16 בשנת 1989 במועדון סנטה קרוז. לאחר שהרשים בקבוצה זו הוא הצטרף לקבוצה מליגת העל הברזילאית, מוז'י מירים, ב-1991.
ריבאלדו חתם בשנת 1993 על חוזה עם קורינתיאנס. באותה שנה ערך את הופעתו הראשונה בנבחרת ברזיל, בה הבקיע את שער הניצחון 0-1 על מקסיקו במשחק ידידות.
ריבאלדו חתם על חוזה בקבוצת פלמיירס בשנת 1994, וזכה עימה באליפות ברזיל בעונה זו. הוא זכה עם הקבוצה גם באליפות מחוז סאו פאולו בשנת 1996. הוא עבר לספרד בשנת 1996 והצטרף לשורותיה של דפורטיבו לה קורוניה, ולאחר מכן לברצלונה בשנת 1997.
לאחר שזכה עם ברצלונה בשתי אליפויות ספרד בעונות 1997/1998 ו-1998/1999, זכה ריבאלדו בפרסי כדורגלן השנה בעולם וכדור הזהב לשנת 1999. אחד ממשחקיו הבולטים של ריבאלדו בברצלונה נערך במחזור האחרון של עונת 2000/2001 מול ולנסיה. ריבאלדו הבקיע שלושער והוליך את ברצלונה לניצחון 3:2 במשחק, שקבע שברצלונה תקדים את ולנסיה ותסיים את העונה במקום הרביעי שהקנה כרטיס לליגת האלופות בעונה שלאחר מכן. השער השלישי, שהבקיע ריבאלדו במספרת בדקה ה-89 והיה לשער הניצחון במשחק, נחשב לאחד משערי המספרת הגדולים אי-פעם.
ביוני 2002 החליטה הנהלת ברצלונה לשחרר את ריבאלדו מחוזהו שנה לפני סיומו. ריבאלדו חתם על חוזה לשלוש שנים עם הקבוצה האיטלקית מילאן. לאחר עונה אחת בלבד, בה לא הרבה לשחק, עזב את מילאן. אחרי הופעה קצרה בקבוצה הברזילאית קרוזיירו (11 משחקים בהם הבקיע 2 שערים), הוא חתם על חוזה בקבוצה היוונית אולימפיאקוס לעונת 2004/2005. הוא זכה עם אולימפיאקוס בשלוש אליפויות, ועבר ליריבה העירונית א.א.ק. אתונה בקיץ 2007.
בקיץ 2008 החליט ריבאלדו לעזוב את א.א.ק אתונה ולעבור לבוניודקור האוזבקית. לאחר בוניודקור החליט ריבאלדו, בגיל 38, לפרוש ממשחק פעיל, אולם לאחר זמן מה חזר בו מפרישתו, חתם בקבוצת מוז'י מירים הברזילאית, והושאל מיד לסאו פאולו לעונה אחת. לאחר עונה חתם ריבאלדו בקבוסכורפ, מהליגה האנגולית הראשונה. בינואר 2013 עזב ריבאלדו את הקבוצה האנגולית, וחתם בקבוצת סאו קאטאנו מברזיל.
בסוף 2013 עזב את סאו קאטאנו וחתם שוב במוז'י מירים. בפברואר 2014 שיחקו ריבאלדו ובנו ריבאלדיניו יחד לראשונה במשחק רשמי במדי מוז'י מירים. ב-15 במרץ 2014 הודיע ריבאלדו על פרישה מכדורגל, אך כעבור 15 חודשים, ביוני 2015, החליט לחזור לשחק כדי לסייע למוז'י מירים להינצל מירידת ליגה. הוא הספיק לשחק שוב לצד בנו, ושניהם אף כבשו שער באותו משחק, לפני שפרש סופית מכדורגל בגיל 43, באוגוסט 2015.
ביוגרפיה > נבחרת ברזיל

ריבאלדו שיחק 74 משחקים בנבחרת ברזיל והיה שחקן חשוב בנבחרת ששיחקה במונדיאל 2002. זאת, על אף שקיבל קנס גדול מפיפ"א בגלל התנהגותו במשחק נגד נבחרת טורקיה בשלב הבתים המוקדם, בו התקוטט עם שחקן טורקי.
תארים והישגים > קבוצתיים

אליפות ברזיל: 1993/94
אליפות סאו פאולו בכדורגל (2): 1993/94, 1995/96
אליפות ספרד (2): 1997/98, 1998/99
גביע המלך הספרדי: 1997/98
הסופר קאפ האירופי: 1997
ליגת האלופות: 2002/03
הגביע האיטלקי: 2002/03
הסופר קאפ האירופי: 2003
אליפות יוון (3): 2004/05, 2005/06, 2006/07
הגביע היווני (2): 2004/05, 2005/06
אליפות אוזבקיסטן (3): 2007/08, 2008/09, 2009/10
הגביע האוזבקי (2): 2007/08, 2009/10
גביע העולם: 2002
קופה אמריקה: 1999
גביע הקונפדרציות: 1999
תארים והישגים > אישיים

שחקן השנה של פיפ"א: 1999
כדור הזהב: 1999
השחקן המצטיין בקופה אמריקה: 1999
מלך השערים בקופה אמריקה: 1999
פרס דון בלון לזר המצטיין בליגה הספרדית: 1999
יצור מיתולוגי

יצורים מיתולוגיים שונים. בתמונה רואים עוף חול, דרקון, כבשת טרטריה (אנ'), חד קרן, בסיליסק ובאמצע התמונה עוף הרוק עם רוכב.
יצורים מיתולוגיים שונים.
קנטאור – חצי סוס, חצי אדם.
בהמות ולווייתן, תחריט מאת ויליאם בלייק.
איור של האפיפיור סילבסטר השני מנסה לדיאלוג עם השטן (1460). השטן מתואר לעיתים קרובות כמפלצת מחרידה באמנות הנוצרית של ימי הביניים.
ענק ומתחת נעלו אדם.
דרקון קומודו – יצור מיתולוגי מודרני.
פרה דו-ראשית.
דרקולה משוחק על ידי בלה לוגוסי.
המפלצת בקריית היובל בירושלים.
יצור מיתולוגי או מפלצת הוא דמות בדיונית שמקורה באגדות עם, במיתולוגיות, בסיפורי עם או ביצירות בנות זמננו. ביצירות מיתולוגיות ואף באגדות מודרניות רבות מאופיינים לרוב היצורים הללו באופן ארכיטיפי, כלומר על פי היותן בעלות קו עלילתי (נרטיב) דומה. כך, למשל, שומרים לעיתים קרובות היצורים על מקום או דבר מה שמור-היטב, כגון הכלב קרברוס השומר על הכניסה לשאול.
למושג "מפלצת" יש משמעויות שונות, חלקן חופפות חלקית:
יצור אגדי מפחיד וגדול. לרוב, המפלצת היא חייתית ואכזרית.
כינוי לחפץ (לרוב מכונה או כלי רכב) גדול במיוחד.
כינוי גנאי לאדם מכוער או מרושע במיוחד.
במשחק התפקידים "מבוכים ודרקונים" ודומיו, מפלצות הן כל היצורים איתם מתמודדות ונלחמות הדמויות שמגלמים השחקנים.
בתנ"ך (דברי הימים ב, טו, טז) מסופר שמעכה, אימו של המלך אסא, בנתה מפלצת לעבודה זרה בשם אשרה, והכוונה איננה ברורה. האמורא רב יוסף טוען בתלמוד (ע"ז מד, א) כי מדובר בפסל בעל איבר זכרות גדול שאתו הייתה מאוננת באופן פולחני. אך אין לכך סימוכין, מלבד ההקשר האטימולוגי האפשרי, בין 'מפלצת' ל'פאלוס' הלועזי, המסמל את איבר המין הגברי.
בכל המשמעויות המושג מפלצת מורה על פחד או זעזוע-פלצות.
סוגים של יצורים מיתולוגיים קלאסיים

היצור המיתולוגי הקלאסי הוא יצור חייתי ואל-אנושי, שלעיתים מתואר כאוכל בני אדם. בדרך כלל מדובר ביצור גדול ומפחיד, בעל זרועות ארוכות וגמישות, טפרים חדים ולוע גדול, נוטף ריר, ומלא בשיניים חדות. המראה החיצוני של מפלצות מעורר בדרך כלל רתיעה, פחד וגועל.
יצורים מיתולוגיים מתוארים כחיים בדרך כלל במערות, בלבירינתים, בטירות עתיקות ונטושות או ביערות עבותים. הם מעדיפים אזורים חשוכים ואפלים, וקובעים את מקום משכנם על פי רוב באזורים שאינם מיושבים.
מפלצות משמשות בספרות ובקולנוע בכמה תפקידים קלאסיים. ברוב היצירות הכוללות דמויות מפלצתיות, משמשות המפלצות לפחות באחד מהתפקידים הקלאסיים האלה, המפורטים להלן. עם זאת, יצירות מודרניות מסוימות משתמשות בכוונה בדמויות מפלצתיות בתפקידים שונים לחלוטין, ואפילו הפוכים לארכיטיפ הקלאסי של המפלצת. דוגמאות לכך ניתן למצוא בסרטי הקולנוע שרק, מפלצות בע"מ ומפלצת של מלון. ייתכן שיצירות אלה משקפות את גישת התקינות הפוליטית, המקובלת בעת האחרונה.
סוגים של יצורים מיתולוגיים קלאסיים > המפלצת כאויב הכפר

המפלצת חייה במערה או במבוך באזור כפרי, מיושב בדלילות. בתדירות ידועה (בדרך כלל, פעם בחודש) יוצאת המפלצת לטרוף אנשים מאוכלוסיית הכפרים המקומית. חלק מהמפלצות מסדיר הסכם-קורבן, בו תושבי הכפר משאירים מספר נערים ונערות קשורים במקום מסוים לטובת המפלצת, והיא בתמורה אוכלת רק אותם ועוזבת במנוחה את שאר תושבים.
לכפר מגיע גיבור נודד ושומע על המפלצת המאיימת על הכפר. חמוש לרוב בחרב או בחץ וקשת יוצא הגיבור לצוד את המפלצת ולהרגה. הגיבור – או שנכנס למערה כדי להילחם במפלצת, או שהוא מציב לה מארב כאשר היא יוצאת לאכול את הקורבן שהכינו לה.
בסיומו של קרב קשה, הגיבור קוטל את המפלצת, בא על שכרו וזוכה לתהילה.
סוגים של יצורים מיתולוגיים קלאסיים > המפלצת כשומר על אוצר או בן/בת ערובה

קוסם רשע או מלך אכזר מצליח לשים את ידיו על אוצר גדול, חפץ קסום רב עוצמה או דמות אהובה (בדרך כלל נסיכה יפה). הוא מחביא את שללו במבוך, מערה או טירה נטושה, ומציב מפלצת שתפקידה הוא לשמור על השלל מפני זרים.
גיבור נודד או אביר שהוטלה עליו המשימה מוצא את מקום המחבוא, הורג את המפלצת וזוכה בשלל.
סוגים של יצורים מיתולוגיים קלאסיים > המפלצת כגיבור

יש גם מפלצות שמצילות אנשים, כדוגמה גודזילה – דינוזאור ענק ורדיואקטיבי שתחילה הורס את טוקיו, אך הופך בהמשך למושיע של כדור הארץ ומגן עליו מפולשים חיצוניים. מפלצות נוספות המגנות על כדור הארץ הם אנגירוס, רודן ומות'רה.
יצורים מיתולוגיים מפורסמים > מפלצות מודרניות

מספר חיות אמיתיות נחשבות למוזרות או למשונות מספיק ונחשבים למעין "מפלצות מודרניות". לדוגמה:
דיונון ענק ודיונון עצום – חסרי החוליות הגדולים בעולם
דרקון קומודו
דגי מצולות כמו בני משפחת הלועיתיים
דגים חלקלקים כמו צלופחים, מורנות וצלופחי חשמל
כרישים שונים כמו כריש לווייתני, כריש חול נמרי או חסחוסן צלופחי
דגי ענק כמו למפיריים, דגי שמש או מפרשניים
צבים כמו צב גילדי, צב יבשה ענק או צב אליגטור
נחשים גדולים במיוחד כאנקונדה או פיתון מרושת.
חיות אחרות נכחדו, אך נמצאו במאובנים, וגם הן בעלות דמיון למפלצות לדוגמה:
פלזיוזאורים
דינוזאורים גדולים כמו הטירנוזאורוס ספינוזאורוס והטריצרטופס
פרוקי רגליים גדולים כמו שפירית ענק, עקרבי מים והארתרופלאורה
הדנקליאוסטיוס
סינאפסידים כמו הדימטרודון והאדפוזאורוס
וכן יצורי ענק שונים: סטגודון, ממותה, פרצרתריום, דיפרוטודון, הפורוסרקוסיים וכו'.
הדוגמאות אינן קשורות לחיות טורפות ומסוכנות, שגם הן נחשבות לפעמים למפלצות.
ראו גם

רשימה של מפלצות (באנגלית)
מיתולוגיה יוונית
קולנוע – סרטי מפלצות וסרטי אימה
מפלצת הספגטי המעופפת
פסל המפלצת המפורסם בשכונת קריית היובל, ירושלים.
מפלצת ים
קריפטוזואולוגיה
לקריאה נוספת

שרה פאנלי ושהם סמיט, מפלצות מיתולוגיות, דניאלה די-נור מוציאים לאור, 2007
באטון רוז'

באטון רוז' (באנגלית: Baton Rouge) היא עיר הבירה של מדינת לואיזיאנה שבארצות הברית, והשנייה בגודלה מבין ערי המדינה. כמו כן, היא בירת מחוז מזרח באטון רוז' שבמדינה. בעיר מתגוררים 227,470 תושבים (2020).
היסטוריה > התקופה הצרפתית (1699–1763)

שמה של העיר - "באטון רוז'" (בצרפתית: "מוט אדום") ניתן לה על ידי המגלה הצרפתי פייר לה מואן ד'איברוויל אשר עמד בראש משלחת מגלים בת 200 איש בשנת 1699. ב-17 במרץ בשנה זו ראה איברוויל על גדת נהר המיסיסיפי, במקום בו עומד כיום קמפוס אוניברסיטת סאות'רן, מוט עץ ברוש צבוע אדום שעליו גופות בעלי חיים וראשי דגים (ככל הנראה עמוד סימון גבול בין שבטי האינדיאנים ההומה והביוגולה). ד'איברוויל קרא למקום על שם מוט הסימון.
המוצב הראשון במקום הוקם על ידי הצרפתים בשנת 1718 במטרה להגן על נתיב המסחר לניו אורלינס.
היסטוריה > התקופה הבריטית (1763–1779)

ב-10 בפברואר 1763, נחתם הסכם פריז בו הסכימה צרפת למסור את שטחיה באמריקה הצפונית לבריטניה וספרד. אזור ניו אורלינס והשטחים ממערב לנהר המיסיסיפי הועברו לשליטת ספרד, ואילו השטחים שממזרח לנהר, למעט העיר ניו אורלינס, הועברו לשליטה הבריטית. באטון רוז', שנוסדה בשנת 1699 הפכה לאתר בעל חשיבות אסטרטגית, בשל מיקומה בקרבת הגבול בין שטחי מושבת פלורידה המערבית והשטחים הספרדיים.
הבריטים הקימו במקום מצודה שנקראה פורט ניו ריצ'מונד והחלו לפתח את העיר סביב המצודה. במהלך מלחמת העצמאות האמריקאית נותרה המושבה נאמנה לכתר הבריטי.
בשנת 1778, הכריזה צרפת מלחמה על בריטניה, ובשנת 1779 הצטרפה ספרד למלחמה זו, שבמסגרתה יצא מושל פלורידה, דון ברנארדו דה גאלווז, בראש צבא של כ-1,400 חיילים וכבש את פורט ניו ריצ'מונד. לאחר הכיבוש, שונה שם המוצב ל-"פורט סאן קארלוס".
היסטוריה > התקופה הספרדית (1779–1810)

בשנת 1805 מנהלן העיר מטעם השלטון הספרדי, דון קרלוס לואיס בושר דה גרנד פרי הורה על תכנון העיר. השכונה שתוכננה על ידו מכונה כיום "העיר הספרדית". בשנת 1806 תוכנן האזור המכונה כיום "בורגארד טאון" (Beauregard Town). בתקופה זו התיישבו בעיר איכרים ממוצא גרמני שהיגרו לאזור באטון רוז' מפנסילבניה.
היסטוריה > רפובליקת פלורידה המערבית (1810)

בשנת 1803 בעקבות רכישת לואיזיאנה השתלטה ארצות הברית על השטחים שממערב לפלורידה המערבית הספרדית. עיר המוצב באטון רוז' הפכה למוצב הקדמי הספרדי היחיד על נהר המיסיסיפי.
רבים מתושבי העיר תמכו במרד בשלטון הספרדי המקומי. ב-23 בספטמבר 1810 החל המרד, ותושבי העיר השתלטו על מפקדת הצבא בעיר, והניפו את דגל בוני בלו - דגל הרפובליקה העצמאית של מערב פלורידה. המרד דוכא לאחר 24 ימים, והעיר סנט פרנסיוויל, בירת רפובליקת מערב פלורידה נכבשה על ידי כוחות צבא ספרדיים שנשלחו מפלורידה.
בעקבות כיבוש הרפובליקה על ידי הכוחות הספרדיים שלח נשיא ארצות הברית ג'יימס מדיסון כוחות צבא בראשותו של וו. סי. סי. קליירובורן מניו אורלינס במטרה לכבוש את שטחי הרפובליקה. ה"תירוץ" הרשמי היה ששטחים אלו היו חלק משטחי רכישת לואיזיאנה. השטח נכבש על ידי צבא ארצות הברית ב-10 בדצמבר 1810.
היסטוריה > מדינת לואיזיאנה (1812–1860)

בשנת 1812 הפכה לואיזיאנה לאחת ממדינות ארצות הברית. העיר באטון רוז' נותרה מוצב צבאי בשל חשיבותה האסטרטגית. בין השנים 1819–1822 נבנו בעיר מבנים עבור כוחות צבא אמריקאיים, שלימים היו מוצב השליטה במהלך מלחמת ארצות הברית–מקסיקו (1846–1848). המבנים (מבני הפנטגון - "Pentagon Barracks") נבנו בפיקוחו של זאכרי טיילור, לימים נשיא ארצות הברית. בשנות ה-30 נבנו בעיר מצבורי תחמושת עבור צבא ארצות הברית (מבנה שכיום נקרא: "בית הנשק הישן" - the "Old Arsenal").
בשנת 1825 ביקר בעיר המרקיז דה לה פאייט במהלך סיורו ברחבי ארצות הברית. נערכה עבורו קבלת פנים מפוארת ואחד הרחובות הראשיים בעיר (עד אז "רחוב סקונד") נקרא על שמו.
בשנת 1846 החליט בית המחוקקים של המדינה (שישב עד אז בניו אורלינס) להעביר את בירת המדינה לבאטון רוז' (בדומה למגמה של בתי מחוקקים רבים בארצות הברית, במטרה להוציא את בירת המדינה מהעיר הגדולה במדינה). באותה עת הייתה ניו אורלינס העיר הרביעית בגודלה בארצות הברית - התגוררו בה כ-102,000 תושבים (1840) בעוד שבבאטון רוז' התגוררו 2,269 תושבים.
האדריכל הניו יורקי ג'יימס דייקין נשכר על מנת לתכנן את בניין הקפיטול (בניין בית המחוקקים) של המדינה. דייקין תכנן מבנה בסגנון ביניימי - ניאו גותי (בשונה מבנייני הקפיטול של מדינות רבות אחרות בארצות הברית, המחקה את בניין הקפיטול בוושינגטון הבירה) מבנה זה, שזכה לשבחים רבים בתקופתו, היה שנוא על רבים (ובהם מארק טוויין בספרו "חיים על המיסיסיפי" שאמר שהמבנה "פתטי").
היסטוריה > מלחמת האזרחים (1860–1865)

בינואר 1861, בעקבות הבחירות שנערכו בשנת 1860 במסגרתם נבחר אברהם לינקולן לנשיא ארצות הברית, ולאור עמדותיו של הנשיא בשאלת העבדות, התכנס בית המחוקקים של לואיזיאנה והחליט לפרוש מארצות הברית ברוב של 112 למול 17 מתנגדים.
כשליש מהגברים תושבי העיר התנדבו לצבא קונפדרציית המדינות של אמריקה, והתאגדו במספר גדודים ובהם: רובאי השקנאי ("פליקן רייפלז" - Pelican Rifles), רובאי הדלתא ("דלתא רייפלז" - the Delta Rifles), המשמר הקריאולי (the Creole Guards) ו"מגיני באטון רוז'" (the Baton Rouge Fencibles). עם זאת, בשל מספר התושבים המועט של העיר (5,429 תושבים בשנת 1860) בחרו מנהיגי צבא הקונפדרציה ליסוג משטח העיר בלא קרב, ובשנת 1862 נכנסו כוחות צבא ארצות הברית אל העיר. ניסיון של צבא הקונפדרציה לשחרר את העיר נכשל, והעיר ספגה נזק רב.